
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Δημοτικής Επιχείρησης Ξενοδοχείου Καρπάθου. 1 

Πολιτογράφηση του αλλοδαπού ΜΠΕΓΚΛΕΥ Νικολάου του Ούί'- 

λιαμ και άλλων -7- προσώπων. 2 

Υπαγωγή του τακτικού προσωπικού του Οδοντιατρικού Συλλόγου 
Πειραιώς στις διατάξεις του άρθρου 11 του Ν.Δ. 4277/62 και 

στην ασφάλιση του ΙΚΑ - ΕΤΕΑΜ . 3 

Χορήγηση άδειας άσκησης επαγγέλματος Κοινωνικού Λειτουργού 

στη Χριστίνα Θειακού του Νικολάου. 4 

Αντικατάσταση μέλους Δ.Χ. ΧΑΣΟΟ . 5 

Χορήγηση άδειας ίδρυσης και λειτουργίας Ερασιτεχνικής Σχολής 

Χορού . 6 

Τροποποίηση αδείας λειτουργίας εργοστασίου ως προς την επωνυ¬ 
μία του κατόχου, τη δραστηριότητα και την κινητήρια δύναμη 
των μηχανημάτων. 7 


Άδεια λειτουργίας (ανανέωση) κατόπιν πραγματοποιηθέντος εκ- 
συγχρονισμού εργοστασίου παραγωγής φαρμακευτικών προϊό¬ 
ντων και επέκταση στη δραστηριότητα παραγωγής και καλλυ¬ 
ντικών προϊόντων της Ο.Ε. «ΡΕΓΑΚ» Αικ. Μακρή-Πετρίδη & 


Σία στο Δήμο Αχαρνών του Νομού Αττικής . 8 

Προσαρμογή Ο.Ε.Υ. Κοινότητας Αγ. Θεοδώρου Ν. Καρδίτσας στις 

διατάξεις του Ν. 1586/86 . 9 

Προσαρμογή Ο.Ε.Υ. Κοινότητας Γεωργικού Ν. Καρδίτσας στις δια¬ 
τάξεις του Ν. 1586/86 .*. 10 

Προσαρμογή Ο.Ε.Υ. Κοινότητας Γραμματικού Ν. Καρδίτσας στις 

διατάξεις του Ν. 1586/86.11 

Καθορισμός τόπου αποχετεύσεως αποβλήτων ελαιοτριβείου του 
■Αγροτικού Συν/αμού Νυμφών στο Χείμαρρο «ΜΠΟΡΟΥ» ... 12 
Διορισμός μελών Διοικητικών Δικαστηρίων Στρατιωτικών Επιτά¬ 
ξεων .13 

Σύσταση συνδέσμου αποκομιδής απορριμμάτων των κοινοτήτων 
Αγ. Γεωργίου Βοιών, Αγίων Αποστόλων, Κάμπου, Λαχίου και 

Νεάπολης Βοιών .14 

Σύσταση ίδιου νομικού προσώπου με το όνομα «ΛΑΟΓΡΑΦΙΚΟ 

ΜΟΥΣΕΙΟ ΚΥΠΑΡΙΣΣΙΑΣ» .15 

Έγκριση αντικατάστασης της παραγράφου 6 του άρθρου 78 του 

Κώδικα Τροφίμων.16 

Συμπλήρωση του άρθρου 34 παρ. 4 και του άρθρου 104 παρ. 6 εδ. 
γ του Κώδικα Τροφίμων .17 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 77290 (1) 

Σύσταση Δημοτικής Επιχείρησης Ξενοδοχείου Καρπάθου. 

Ο ΥΠΟΥΡΓΟΣ ΕΣΩΤΕΡΙΚΩΝ 


Έχοντας υπόψη: 

1. Τις διατάξεις της παρ. 3 του άρθρου 246 του Π.Δ/τος 76/85 


(Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ.Β'. 

3. Τις αποφάσεις του δημοτικού συμβουλίου Καρπάθου του Νομού 
Δωδεκανήσου με αριθμούς 87/86 και. 97/87, αποφασίζουμε: 

1. Συνιστάται στο Δήμο Καρπάθου του Νομού Δωδεκανήσου Επιχεί¬ 
ρηση με την επωνυμία «Δημοτική Ξενοδοχειακή Επιχείρηση Καρπά¬ 
θου» ως ίδιο νομικό πρόσωπο ιδιωτικού δικαίου το οποίο διέπεται από 
τις διατάξεις των άρθρων 246 έως 253, 256, 260 και 272 του Π.Δ/ 
τος 76/85 (Δημοτικός και Κοινοτικός Κώδικας). 

2. Σκοπός της Επιχείρησης είναι: η συντήρηση και επέκταση τ ,υ δη¬ 
μοτικού τουριστικού ξενοδοχείου για την αποδοτικότερη και αι ηελε- 
σματικότερη εκμετάλλευσή του από το Δήμο. 

3. Η Επιχείρηση διοικείται από πενταμελές (5) διοικητικό συμβού¬ 
λιο, που τα μέλη του ορίζονται μαζί με αναπληρωτές από το δημοτικό 
συμβούλιο. 

Από τα μέλη του διοικητικού συμβουλίου, τρεις (3) είναι αιρετοί εκ¬ 
πρόσωποι του δήμου Καρπάθου, ένας είναι εκπρόσωπος του Εμπορικού 
Συλλόγου Καρπάθου και ένα (1) μέλος είναι δημότης ή κάτοικος του 
δήμου που έχει πείρα ή γνώσεις σχετικές με το αντικείμενο της Επιχεί¬ 
ρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) όταν η επι¬ 
χείρηση απασχολεί περισσότερους από είκοσι εργαζόμενους. 

4. Η διάρκεια της Επιχείρησης είναι πενήντα (50) χρόνια από τη δη¬ 
μοσίευση της απόφασης αυτής στην Εφημερίδα της Κυβερνήσεως. 

.5. Έδρα της Επιχείρησης είναι ο Δήμος Καρπάθου του Νομού Δωδε¬ 
κανήσου. 

6. Τα περιουσιακά στοιχεία που διαθέτει ο Δήμος Καρπάθου στην 
Επιχείρηση όπως αποτιμήθηκαν σύμφωνα με τις διατάξεις του άρθρου 
9 του Ν. 2190/1920 είναι: 

(α) Η κυριότητα οικοπέδου ιδιοκτησίας του Δήμου Καρπάθου εμβα- 
δού 2.541 τ.μ. αξίας 33.033.000 δρχ. 

(β) Η κυριότητα διωρόφου κτιρίου το οποίο έχει ανεγερθεί από το 
Δήμο Καρπάθου στο ανωτέρω οικόπεδο και χρησιμοποιείται ως ξενοδο¬ 
χείο Ά κατηγορίας συνολικού εμβαδού επιφάνειας 1050,26 τ.μ. αξίας 
52,513.000 και εξοπλισμό (έπιπλα και σκεύη) αξίας 3.000.000 δρχ. 

Η συνολική αξία των περιουσιακών στοιχείων είναι 88.546.000 

δρχ· 

7. Ο Δήμος Καρπάθου διαθέτει στην Επιχείρηση χρηματικό ποσό 
δραχμές, ως αρχικό κεφάλαιό της. 

8. Πόροι της Επιχείρησης είναι: τα έσοδα από την εκμετάλλευση του 
ξενοδοχείου, του εστιατορίου και του μπαρ και γενικά την άσκηση της 
δραστηριότητάς της, οι πρόσοδοι από την περιουσία της, δάνεια, κληρο¬ 
νομιές, εισφορές, δωρεές και λοιπές επιχορηγήσεις. 

9. Η επιχείρηση διαλύεται: 

(α) Με απόφαση του δημοτικού συμβουλίου, με την απόλυτη πλειο- 
ψηφία των μελών του και απόφαση του Υπουργού Εσωτερικών. 

(β) Όταν λήξει χωρίς να παραταθεί η διάρκεια της Επιχείρησης και 
(γ) σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
τρεις εκκαθαριστές που ορίζονται από το δημοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στο δήμο Καρπάθου. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 76/85 Δ.Κ.Κ. και τη με αριθμό 
25027/9.4.84 απόφαση του Υπουργού Εσωτερικών, που δημοσιεύ- 
θηκε στο ΦΕΚ 244/19.4.84 τεύχος Β'. 

Η απόφαση αυτή να δημοσιευθεϊ στην Εφημερίδα της Κυβερνή- 
σεως. 

Αθήνα, 27 Νοεμβρίου 1987 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. 68586 (2) 

Πολιτογράφηση του αλλοδαπού ΜΠΕΓΚΛΕΥ Νικολάου του Ουΐλιαμ και άλλων -7- 

προσώπων. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 68568/7.12.1987 απόφαση του Υφυπουργού Εσωτε¬ 
ρικών, έγινε δεκτή η από 12.11,1986 αίτηση πολιτογραφήσεως του 
αλλογενούς αλλοδαπού ΜΠΕΓΚΛΕΥ Νικολάου του Ουΐλιαμ, για από¬ 
κτηση της Ελληνικής ιθαγένειας. 

Με την αριθ. 63336 όμοια με την ίδια παραπάνω χρονολογία, έγινε 
δεκτή η από 20.3.1987 αίτηση πολιτογραφήσεως του ομογενούς αλλο¬ 
δαπού Σταύρου ΜΑΡΒΑΚΗ του Γεωργίου, για απόκτηση της Ελληνι-' 
( κής Ιθαγένειας. 

Με την αριθ. 63716 όμοια με την ίδια παραπάνω χρονολογία, έγινε 
δεκτή η από 3.6.1986 αίτηση πολιτογραφήσεως του ομογενούς αλλο¬ 
δαπού ΛΑΖΑΡΟΥ Ελευθερίου του Νικολάου, για απόκτηση της Ελλη¬ 
νικής Ιθαγένειας. 

Με την αριθ. 62979 όμοια με την ίδια παραπάνω χρονολογία, έγινε 
«δεκτή η από 3.2.Γ987 αίτηση πολιτογραφήσεως του αλλογενούς αλλο¬ 
δαπού Αθανασίου ΣΤΟΓΙΑΝΟΒ του Αγγέλου, για απόκτηση της Ελλη¬ 
νικής Ιθαγένειας. 

Με την αριθ. 62455 όμοια με την ίδια παραπάνω χρονολογία, έγινε 
δεκτή η από 29.6.1987 αίτηση πολιτογραφήσεως της αλλογενούς αλ¬ 
λοδαπής ΣΤΕΦΑΝΙΔΟΥ Ρολλάντ συζ. Γεωργίου, για απόκτηση της 
Ελληνικής Ιθαγένειας. 

Με την αριθ. 65601 όμοια με την ίδια παραπάνω χρονολογία, έγινε 
δεκτή η από 19.2.1987 αίτηση πολιτογραφήσεως της αλλογενούς αλ¬ 
λοδαπής Σοφίας ΝΤΕΡΑΤΣΟΥΓΙΑΝ συζ. Λεβόν, για απόκτηση της 
Ελληνικής Ιθαγένειας. 

Με την αριθ. 80426 όμοια με την ίδια παραπάνω χρονολογία, έγινε 
δεκτή η από 10.6.1987 αίτηση πολιτογραφήσεως της αλλογενούς αλ¬ 
λοδαπής Αικατερίνης Μπούκσα συζ. Γεωργίου, για απόκτηση της Ελ¬ 
ληνικής Ιθαγένειας. 

Με την αριθ. 80426 όμοια με την ίδια παραπάνω χρονολογία, έγινε 
δεκτή η από 10.6.87 αίτηση πολιτογραφήσεως του αλλογενούς αλλο¬ 
δαπού Γεωργίου-Κων/νου Μπούκσα του Γεωργίου, για απόκτηση της 
Ελληνικής Ιθαγένειας. 

Αθήνα, 7 Δεκεμβρίου 1987 
Ο ΥΦΥΠΟΥΡΓΟΣ 

Γ. ΚΑΤΣΙΜΠΑΡΔΗΣ 
-♦- 

Αριθ. 21/21/3169 (3) 

Υπαγωγή του τακτικού προσωπικού του Οδοντιατρικού Συλλόγου Πει¬ 
ραιώς στις διατάξεις του άρθρου 11 του Ν.Δ. 4277/62 κάι στην 
ασφάλιση του ΙΚΑ - ΕΤΕΑΜ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παρ. 1 του Ν. 1654/1986 «Υπαγωγή 
του τακτικού προσωπικού των νομικών προσώπων δημοσίου δικαίου 
στις διατάξεις του άρθρου 11 του Ν.Δ. 4277/1962 και άλλες διατά¬ 


ξεις». 

2. Τη σύμφωνη γνώμη του Διοικητικού Συμβουλίου του Οδοντιατρι¬ 
κού Συλλόγου Πειραιώς που διατυπώθηκε στη συνεδρίασή του της 
13.7.87, αποφασίζουμε: 

1. Το τακτικό προσωπικό του Οδοντιατρικού Συλλόγου Πειραιά, που 
ασφαλίζεται στον κλάδο συντάξεων του Ιδρύματος Κοινωνικών Ασφαλί¬ 
σεων (ΙΚΑ) υπάγεται στις διατάξεις του άρθρου 11 του Ν.Δ. 4277/ 
1962 (ΦΕΚ 191) από την πρώτη του επόμενου μήνα από τη δημο¬ 
σίευση της απόφασης αυτής στην Εφημερίδα της Κυβερνήσεως. 

2. Από την ίδια πιο πάνω ημερομηνία το τακτικό προσωπικό του 
Οδοντριατρικού Συλλόγου Πειραιά υπάγεται στην ασφάλιση του Ειδι¬ 
κού Τομέα Επικουρικής Ασφάλισης Μισθωτών (ΙΚΑ-ΕΤΕΑΜ). 

3. Η απόφαση αυτή να δημοσιευθεϊ στην Εφημερίδα της Κυβερνή¬ 
σεως. 

Αθήνα, 3 Δεκεμβρίου 1987 

Ο ΥΠΟΥΡΓΟΣ 

I. ΦΛΩΡΟΣ 

- + - 

Αριθ. Γ6α/2570 (4) 

Χορήγηση άδειας άσκησης επαγγέλματος Κοινωνικού Λειτουργού στην 
Χριστίνα Θειακού του Νικολάου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2570/8.12.87 έχει χορηγηθεί στη Χριστίνα Θεια- 
κού του Νικολάου άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 8 Δεκεμβρίου 1987 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-♦- 

Αριθ. Α4/639 (5) 

Αντικατάσταση μέλους Δ.Σ. ΧΑΣΟΟ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1875/1951. 

2. Τις διατάξεις του άρθρου 32 του Ν. 1143/1981. 

3. Τις διατάξεις του άρθρου 11 του Ν. 1256/1982. 

4. Την κοινή απόφαση των Υπουργών Προεδρίας της Κυβέρνησης 
και Εθνικής Παιδείας και Θρησκευμάτων με ΣΤ5/14/24.6.1985 
(ΦΕΚ 435 τ.Β·/24.6.1982). 

5. Την κοινή απόφαση αριθμ. Η/5822/24.9.1987 του Πρωθυ¬ 
πουργού και του Υπουργού Εθνικής Παιδείας και Θρησκευμάτων (ΦΕΚ 
528/τ.Β’/25.9.1987). 

6. Την αριθμ. Δ4/113/12.2.1986 (ΦΕΚ 108 τ.Β·/14.3.1986) 
απόφασή μας «Συγκρότηση Διοικητικού Συμβουλίου της Χαροκοπείου 
Ανωτάτης Σχολής Οικιακής Οικονομίας (ΧΑΣΟΟ)», αποφασίζουμε: 

Τροποποιούμε τη Δ4/113/12.2.1986 απόφασή μας, μόνο ως προς 
το μέλος του Δ.Σ. Παναγιώτη Βράτιμο, διοικητικό υπάλληλο της Κ.Υ. 
του ΥΠΕΠΘ, που συνταξιοδοτήθηκε και ορίζουμε σε αντικατάστασή του 
τη Σιγούρου Ευανθία ανώτερη υπάλληλο του ΥΠΕΠΘ Κ.Υ. 

Η απόφαση αυτή να δημοσιευθεϊ στην Εφημερίδα της Κυβερνή¬ 
σεως. 

Αθήνα, 8 Δεκεμβρίου 1987 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 

- + - 

Αριθ. 49370 (6) 

Χορήγηση άδειας ίδρυσης και λειτουργίας Ερασιτεχνικής Σχολής Χο¬ 
ρού. 

Η ΥΠΟΥΡΓΟΣ ΠΟΛΙΤΙΣΜΟΥ 

1. Με την αριθ. 45018/3.12.1987 απόφαση του Υπουργείου Πολι¬ 
τισμού, χορηγήθηκε άδεια ίδρυσης και λειτουργίας Ερασιτεχνικής Σχο¬ 
λής Χορού, στην Εταιρεία «Αναστασία Πέρση και Σία Ο.Ε.» με την επω¬ 
νυμία «Ερασιτεχνική Σχολή Χορού Αναστασίας Πέρση και Σία Ο.Ε.» 
σύμφωνα με το Ν. 1158/81 «περί οργανώσεως και διοικήσεως Σχο¬ 
λών Ανωτέρας Καλλιτεχνικής Εκπ/σεως κ.λπ.» (ΦΕΚ 127/Α/81) και 

το Πρ. Δ/γμα 457/83 «Ίδρυση και λειτουργία Ερασιτεχνικών Σχολών 
Χορού» (ΦΕΚ 174/Α/83). 

2. Έδρα της Σχολής ορίζεται το κτίριο της οδού Φλέμιγκ 75 στην 
Αργυρούπολη Αττικής. 

3. Η Σχολή θ’ αρχίσει τη λειτουργία της από το σχολικό έτος 1987- 

88 . 

Αθήνα, 8 Δεκεμβρίου 1987 
Με εντολή Υπουργού 
Ο Διευθυντής 

Δ. ΚΟΚΚΙΝΟΣ 

- 4 - 

Αριθ. Β 19810/5034/1986 Φ6 εργ. (7) 

Τροποποίηση άδειας λειτουργίας εργοστασίου ως προς την επωνυμία 

του κατόχου, τη δραστηριότητα και την κινητήρια δύναμη των μη¬ 
χανημάτων. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934 και 3214/ 
1955, του Ν.Δ. 115/1949, του ΑΝ 207/1967, του από 15.10.1922 
Β.Δ/τος, του από 16.3.50 Β.Δ/τος, όπως τροποποιήθηκε και συμπλη¬ 
ρώθηκε με το από 24.11.53 Β.Δ/γμα, του Π.Δ/τος 238/79 «περί Ορ¬ 
γανισμού του Υπουργείου Βιομηχανίας και Ενέργειας», των Π.Δ/των 
437/19.9.1985 και 456/26.9.85 περί καθορισμού και ανακατανο¬ 
μής των αρμοδιοτήτων των Υπουργείων καί μεταφοράς αρμοδιοτήτων 
Υπηρεσιών και προσωπικού στο Υπουργείο Βιομηχανίας, Ενέργειας και 
Τεχνολογίας του Π.Δ. 229/86 και του Π.Δ. 84/84. 

2. Την απόφαση 1321/25.9.87 του Πρωθυπουργού, σχετικά με 
ανάθεση αρμοδιοτήτων στον Αν. Υπουργό Βιομηχανίας, Ενέργειας και 
Τεχνολογίας (ΦΕΚ 531/Β/30.9.87). 

3. Τις κοινές αποφάσεις των Υπουργών Βιομηχανίας και Ενέργειας 
και Κοιν. Υπηρεσιών αε αριθμό 36269/1179/15.1.74 και με αριθμό 
Α6/829/78. 

4. Την απόφασή μας με αρ. 1-1η/Φ6Χ11/1/25.8.81 όπως συ¬ 
μπληρώθηκε με την Ι-1η/Φ6/Χ11/οίκ. Β. 11810/5.4.83 όμοια, με 
την οποία χορηγήθηκε άδεια λειτουργίας διάρκειας πέντε (5) ετών στο 
εργοστάσιο παραγωγής φαρμάκων, κτηνιατρικών φαρμάκων και καλ¬ 
λυντικών προϊόντων της ΑΕ ΧΡΩΜΑΤΟΥΡΓΕΙΑ ΑΘΗΝΩΝ - ΑΦΟΙ 
ΚΟΛΟΚΟΤΡΩΝΗ στο Μοσχάτο Αττικής, για μηχ/τα συν. κιν. δυν. 
296,05 ΗΡ, αξίας 26.477.000 δρχ. 

5. Το υπ' αρ. 601/7.4.83 ΦΕΚ ΤΑΕ - ΕΠΕ, στο οποίο έχει δημο- 
σιευθεί η σύσταση και έγκριση του Καταστατικού Ανων. Εταιρείας με 
την επωνυμία «ΑΠΕΙΧΟ ΧΡΩΜΑΤΟΥΡΓΕΙΑ ΑΘΗΝΩΝ ΑΔΕΛΦΩΝ 
Ε. ΚΟΛΟΚΟΤΡΩΝΗ Α.Ε.» με απόσπαση από την ΑΕ «ΧΡΩΜΑ¬ 
ΤΟΥΡΓΕΙΑ ΑΘΗΝΩΝ ΑΔΕΛΦΟΙ Ε. ΚΟΛΟΚΟΤΡΩΝΗ» βιομηχανι¬ 
κού κλάδου παραγωγής φαρμάκων και καλλυντικών. 

6. Αίτηση της «ΑϋΕΙΧΟ - ΧΡΩΜΑΤΟΥΡΓΕΙΑ ΑΘΗΝΩΝ ΑΔΕΛ¬ 
ΦΩΝ Ε. ΚΟΛΟΚΟΤΡΩΝΗ Α.Ε.» για τη μεταβίβαση στο όνομά της 
της άδειας λειτουργίας του εργοστασίου της ΑΕ «ΧΡΩΜΑΤΟΥΡΓΕΙΑ 
ΑΘΗΝΩΝ ΑΔΕΛΦΟΙ Ε. ΚΟΛΟΚΟΤΡΩΝΗ» παραγωγής φαρμάκων 
και καλλυντικών (εκτός της δραστηριότητας παραγωγής κτηνιατρικών 
φαρμάκων). 

7. Τα λοιπά δικαιολογητικά στοιχεία του φακέλου. 

10. Την από 17.2.86 Εισήγηση της Υπηρεσίας μας, και τη γνωμά¬ 
τευση του Ε.Ο.Φ. αριθ. 0-890/23/23.9.87, αποφασίζουμε: 

Α) Ακυρώνουμε την υπ’ αρ. Ι-1η/Φ6Χ11/Β30821/5.12.83 από¬ 
φασή μας όπως αυτή συμπληρώθηκε με την Ι-1η/Φ6Χ11/οικ. 
Β.11810/5.4.83 όμοια, με την οποία τροποποιήθηκε η άδεια λειτουρ¬ 
γίας ως προς την επωνυμία του κατόχου, από ΑΕ «ΧΡΩΜΑΤΟΥΡ¬ 
ΓΕΙΑ ΑΘΗΝΩΝ ΑΔΕΛΦΟΙ Ε. ΚΟΛΟΚΟΤΡΩΝΗ» σε «ΕΛΛΗΝΙΚΑ 
ΧΡΩΜΑΤΟΥΡΓΕΙΑ Β. ΚΟΛΟΚΟΤΡΩΝΗ» ΑΕ. 

Β) Τροποποιούμε την υπ’ αρ. Ι-1η/Φ6Χ11/1/25.8.81 άδεια λει¬ 
τουργίας όπως αυτή συμπληρώθηκε με την Ι-1η/<Ι'6Χ11/οίκ. Β/ 
11810/5.4.83, ως προς την επωνυμία του κατόχου, τη δραστηριό¬ 
τητα και τη συνολική κιν. δύναμη, ώστε να ισχύει στο όνομα της 
«ΑϋΕΕΟΟ - ΧΡΩΜΑΤΟΥΡΓΕΙΑ ΑΘΗΝΩΝ ΑΔΕΛΦΩΝ Ε. ΚΟΛΟ¬ 
ΚΟΤΡΩΝΗ ΑΕ», για εργοστάσιο παραγωγής φαρμάκων και καλλυντι¬ 
κών προϊόντων, συνολ. ισχύος 281,15 ΗΡ και αξίας 25.942.000 δρχ. 

Κατά τα λοιπά ισχύει η Ι-1η/Φ6Χ11/1/25.8.81 άδεια λειτουργίας 
με την προσθήκη του κατωτέρω όρου: 

«Απαγορεύεται η λειτουργία και τυχόν παραμονή των μηχ/των πα¬ 


ραγωγής κτηνιατρικών φαρμάκων, που μεταβιβάστηκαν στην εταιρεία 
ΕΛΛΗΝΙΚΑ ΧΡΩΜΑΤΟΥΡΓΕΙΑ Β. ΚΟΛΟΚΟΤΡΩΝΗ ΑΕ, στους 
χώρους του εργοστασίου». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Νοεμβρίου 1987 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

I. ΦΛΩΡΟΣ Κ. ΠΑΠΑΝΑΓΙΩΤΟΥ 

Αριθ. Β20113/5111/2020/Φ6.Εργ. (8) 

Άδεια λειτουργίας (ανανέωση) κατόπιν πραγματοποιηθέντος εκσυγ¬ 
χρονισμού εργοστασίου παραγωγής φαρμακευτικών προϊόντων και 
επέκταση στη δραστηριότητα παραγωγής και καλλυντικών προϊό¬ 
ντων της Ο.Ε. «ΡΕΕΑΚ» Αικ. Μακρή - Πετρίδη & Σία στο Δήμο 
Αχαρνών του Νομού Αττικής. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΑΝΑΠΛΗΡΩΤΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 3214/ 
1955 και 4481/1965, του Ν.Δ. 1150/1949, του Α.Ν. 207/1967, 
του από 15.10.1922 Β.Δ/τος, του από 16.3.50 Β.Δ. όπως τροποποι¬ 
ήθηκε και συμπληρώθηκε με το από 24.11.53 όμοιο, του Ν.Δ. 96/ 
2.8.1973 καθώς και του Π.Δ/τος 238/79 «περί Οργανισμού του 
Υπουργείου Βιομηχανίας και Ενέργειας», των Π.Δ/των 437/19.9.85 
και 456/26.9.85 περί καθορισμού και ανακατανομής των αρμοδιοτή¬ 
των των Υπουργείων και μεταφοράς αρμοδιοτήτων Υπηρεσιών και 
προσωπικού στο Υπουργείο Βιομηχανίας, Ενέργειας και Τεχνολογίας, 
του Π.Δ. 229/86 του Π.Δ. 84/84. 

2. Την απόφαση 1321/25.9.87 του Πρωθυπουργού σχετικά με 
ανάθεση αρμοδιοτήτων στον Αν. Υπουργό Βιομηχανίας, Ενέργειας & 
Τεχνολογίας, (ΦΕΚ 531/Β/30.9.87). 

3. Τις κοινές αποφάσεις των Υπουργών Βιομηχανίας και Ενέργειας 
και Κοινωνικών Υπηρεσιών με αριθμό 36269/1179/15.1.74 και με 
αριθμό Α6/829/78. 

4. Την απόφασή μας με αριθμό 39156/12576/4083/5.8.76 με 
την οποία χορηγήθηκε άδεια λειτουργείας διάρκειας πέντε (5) ετών στο 
εργοστάσιο της εν λόγω εταιρείας παραγωγής φαρμ/κών προϊόντων, 
για μηχ/τα ισχύος 39,75 ΗΡ & 60 Κίν αξίας 4.000.000 δρχ. 

5. Αίτηση της ΟΕ «ΡΕΕΑΚ» Αικ. Μακρή - Πετρίδη & Σία για τη χο¬ 
ρήγηση άδειας λειτουργίας του εργοστασίου της κατόπιν πραγματοποι¬ 
ηθέντος εκσυγχρονισμού και την επέκταση της δραστηριότητας και στην 
παραγωγή καλλυντικών προϊόντων. 

6. Τα νέα σχεδιαγράμματα που έχουν υποβληθεί για έγκριση καθώς 
και τα λοιπά δικαιολογητικά στοιχεία. 

7. Την από 28.3.86 Εισήγηση της Υπηρεσίας μας και τη γνωμά¬ 
τευση του Ε.Ο.Φ. με αριθμό 0-718/20.7.87, αποφασίζουμε: 

1. Χορηγούμε άδεια λειτουργίας (ανανέωση) κατόπιν πραγματοποι- 
ηθείσης μηχ/κής επέκτασης λόγω εκσυγχρονισμού και επέκτασης στη 
δραστηριότητα παραγωγής καλλυντικών προϊόντων στο εργοστάσιο 
παραγωγής φαρμακευτικών προϊόντων της Ο.Ε. «ΡΕΕΑΚ» - Αικ. Μα¬ 
κρή - Πετρίδη & Σία, διάρκειας τριών (3) ετών όπως αυτό εικονίζεται 
στα νέα σχεδιαγράμματα που θεωρήσαμε και που έχει τα ακόλουθα ειδι¬ 
κότερα στοιχεία: 

α. ΘΕΣΗ: Νομός Αττικής, Δήμος Αχαρνών, οδός Ευαγγελίστριας 
(θέση Πικροδάφνη). 

β. ΚΑΤΟΧΟΣ: Ο.Ε. «ΡΕΕΑΚ» - Αικ. Μακρή - Πετρίδη & Σία. 
γ. ΕΙΔΟΣ ΕΓΚΑΤ/ΣΗΣ: Εργοστάσιο παραγωγής φαρμακευτικών 
και καλλυντικών προϊόντων. 

Δ. ΙΣΧΥΣ: Κινητήρια: 

Προηγούμενη 39,75 ΗΡ 

Νέα 19,75(22,25 - 2,50) ΗΡ 

Σύνολο 59,50 

Θερμική: 

Προηγουμένη 60 Κίί 

Νέα 46 Κίν 

Σύνολο 106 


/6Υ0 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε. ΑΤΜΟΛΕΒΗΤΕΣ: 

Προηγούμενοι 

Νέοι 

Σύνολο 


Κατηγορία 


ΠΥΔ Π.Π. 


στ. ΑΞΙΑ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ ΣΕ ΔΡΑΧΜΕΣ: 
Προηγούμενη 4.000.000 

Νέα 1.257.000 , 

Σύνολο 5.257.000 

2. Η παρούσα άδεια χορηγείται με την επιφύλαξη της τηρήσεως των 
διατάξεων του από 15.10.1922 Β.Δ/τος «περί χορηγήσεως αδειών 
ιδρύσεως και λειτουργίας πάσης μηχανολογικής εγκαταστάσεως» και 
με τους εξής όρους: 

α. Να υπάρχουν και να διατηρούνται σε καλή κατάσταση τα ανα¬ 
γκαία μέτρα ασφαλείας για τη ζωή και την υγεία των εργαζομένων 
(π.χ. τοποθέτηση προστατευτικών περιφραγμάτων στα μέρη των μηχα¬ 
νημάτων που κινούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο, τοποθέτηση προστα¬ 
τευτικών κιγκλιδωμάτων προς αποφυγήν πτώσεως ατόμων, κ.λπ.). 

β. Να τηρούνται τα μέτρα πυρασφαλείας που προβλέπονται από τον 
Ειδικό Κανονισμό Πυρασφαλείας με αριθμό 9651/82 της Πυροσβεστι¬ 
κής Υπηρεσίας Αθηνών και να ανανεωθεί έγκαιρα (πριν από τη 
13.5.88) το Πιστοπ. Πυρασφαλείας. 

γ. Να πραγματοποιείται η παραγωγή κάθε φαρμακευτικού και καλ¬ 
λυντικού προϊόντος μετά από προηγούμενο έλεγχο του ΕΟΦ, προς δια¬ 
πίστωση ότι το ανωτέρω εργοστάσιο διαθέτει την απαιτούμενη πληρό¬ 
τητα και επάρκεια εγκαταστάσεων, εξοπλισμού και ειδικού προσωπικού 
για την άρτια παραγωγή του προϊόντος. 

δ. Να τηρούνται επακριβώς οι υγειονομικοί και λοιποί Κανονισμοί 
που ισχύουν για τέτοιας φύσεως εγκαταστάσεις. 

ε. Να τηρείται το άρθρο 305 του Κανονισμού Εσωτερικών Ηλεκτρι¬ 
κών Εγκαταστάσεων. 

στ. Να τηρείται Βιβλίο συντηρήσεως μηχανολογικών εγκαταστά¬ 
σεων, θεωρημένο από τον Ειρηνοδίκη της περιοχής που βρίσκεται το ερ¬ 
γοστάσιο, σύμφωνα με το άρθρο 12του από 16/17.3.1950 Β.Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 293Α/ 
6.10.81) για την προστασία του περιβάλλοντος. 

η. Η μονάδα μπορεί μέσα στην επόμενη τριετία να προχωρήσει σε ένα 
ή περισσότερους εκσυγχρονισμούς με αύξηση της ισχύος της μέχρι 
30ΗΡ, χωρίς την προηγούμενη έγκριση από την Υπηρεσία μας. 

3. Η Υπηρεσία μας επιφυλάσσει το δικαίωμα να επιβάλλει την εκτέ¬ 
λεση μεταρρυθμίσεων κάι περιορισμών στην ανωτέρω εγκατάσταση σε 
κάθε περίπτωση που θα διαπιστωθεί ότι είναι αναγκαίο για να εκπλη¬ 
ρωθούν οι επιδιωκόμενοι σκοποί που προβλέπονται από το άρθρο 2 του 
από 15.10.1922 Β.Δ/τος. 

4. Για την απαιτούμενη σύμφωνα με τις διατάξεις των σχετικών από 
16.3.50 και 24.11.53 Β.Δ/των, καθώς και του 902/75 Π.Δ/τος 
υπεύθυνη επίβλεψη της λειτουργίας της ανωτέρω εγκαταστάσεως, πρέ¬ 
πει να χρησιμοποιηθεί πρόσωπο που να έχει τα προβλεπόμενα από τις 
διατάξεις αυτές προσόντα. 

5. Η παρούσα άδεια μεταβιβάζεται μόνο μετά από έγκριση των 
Υπουργείων Εθνικής Οικονομίας και Υγείας και Προνοίας Χωρίς αυτή 
την έγκριση, η επιχείρηση δεν μπορεί να λειτουργήσει στο όνομα Φυσι¬ 
κού ή Νομικού Προσώπου άλλου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμενη εταιρεία από 
την υποχρέωση να εφοδιασθεί με άλλη άδεια αν από άλλες διατάξεις 
προκύπτει αντίστοιχη υποχρέωση. 

7. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 11 Νοεμβρίου 1987 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ ΒΙΟΜ/ΝΙΑΣ. ΕΝΕΡΓΕΙΑΣ & ΤΕΧΝ/ΓΙΑΣ 

I. ΦΛΩΡΟΣ Κ. ΠΑΠΑΝΑΓΙΩΤΟΥ ^ 

-♦- 

Αριθ. 20531 (9) 

Προσαρμογή Ο.Ε.Υ. Κοινότητας Αγ. Θεοδώρου Ν. Καρδίτσας στις δια¬ 
τάξεις του Ν. 1586/86. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 12 παραγρ. 3 Ν. 1188/81 σε συνδυα¬ 
σμό με τις όμοιες του Ν. 1586/86. 


2. Την αριθ. 53560/59/6.8.86 εγκύκλιο του Υπ. Εσωτερικών. 

3. Την αριθ. 11 /87 απόφαση του Κοινοτικού Συμβουλίου Αγίου Θε¬ 
οδώρου με την οποία ψηφίζεται ο Οργανισμός Εσωτερικής Υπηρεσίας 
της Κοινότητας. 

4. Τη σύμφωνη γνώμη του Υπηρεσιακού Συμβουλίου του άρθρου 5 
Ν. 1188/81 η οποία έχει διατυπωθεί στο αριθ. 1/18/8.10.87 πρα¬ 
κτικό, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Αγ. Θεοδώρου όπως έχει ψηφιστεί με την αριθ. 11 /87 απόφαση του 
Κοινοτικού Συμβουλίου και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Συγκρότηση Υπηρεσιών 


Άρθρο 1. 

Η Υπηρεσία της Κοινότητας συγκροτείται από τη Διοικητική Υπηρε¬ 
σία. 

Το οργανωτικό σχήμα της Κοινότητας ονομάζεται γραμματεία με 
προϊστάμενο τον Πρόεδρο της Κοινότητας. 

Διοικητικές Υπηρεσίες 


Άρθρο 2. 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως παρακάτω: 

Μόνιμο προσωπικό 

Κατηγορία ΔΕ. 

Κλάδος ΔΕ I Διοικητικού. 

Μία (1) θέση γραμματέα με βαθμούς Γ-Α. 

Άρθρο 3. 

Αρμοδιότητες και αντικείμενα της Διοικητικής Υπηρεσίας. 

Στην αρμοδιότητα της Διοικητικής Υπηρεσίας ανήκουν (ενδεικτική 
αρίθμηση). 

Γραμματέας Κοινότητας 

α. Η τήρηση του πρωτοκόλλου αλληλογραφίας εισερχομένων και 
εξερχομένων εγγράφων και η διεκπεραίωση αυτών. 

β. Η κανονική τήρηση του Μητρώου και Δημοτολογίου. 

γ. Η τήρηση των ληξιαρχικών βιβλίων και όλων των βιβλίων που 
προβλέπονται να τηρούνται στην Κοινότητα. 

δ. Η μέριμνα για την προσήκουσα δημοσίευση των κάθε φύσεως ανα¬ 
κοινώσεων και επιδόσεων αυτών. 

ε. Η τήρηση των πρακτικών συνεδριάσεων του Κοιν. Συμβου¬ 
λίου. 

στ. Η ταξινόμηση της αλληλογραφίας και η τήρηση αρχείου της Κοι¬ 
νότητας. 

ζ. Η δακτυλογράφ ηση και διεκπεραίωση των εγγράφων, αποφά¬ 
σεων, πιστοποιητικών. 


Άρθρο 4. 

Προϊστάμενος της κατά το άρθρο 1 υπηρεσίας είναι ο Πρόεδρος της 
Κοινότητας. 


Άρθρο 5. 

Τυπικά προσόντα διορισμού για την ανωτέρω κατηγορία είναι απο¬ 
λυτήριος τίτλος λυκείου ή εξαταξίου Γυμνασίου ή ισότιμου σχολείου. 
Η παρούσα να δημοσιευθεί στην Εφημερίδα της Κυβερνήσεως. 
Καρδίτσα, 19 Νοεμβρίου 1987 
Με εντολή Νομάρχη 
Ο Διευθυντής κ.α.α. 

ΑΠ. ΨΩΜΟΥΛΙΑΣ 

-♦- 

Αριθ. 20543 (10) 

Προσαρμογή Ο.Ε.Υ. Κοινότητας Γεωργικού Ν. Καρδίτσας στις διατά¬ 
ξεις του Ν. 1586/86. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του άρθρου 12 παραγρ. 3 Ν. 1188/81 σε συνδυα¬ 
σμό με τις όμοιες του Ν. 1586/86. 

2. Την αριθ. 53560/59/6.8.86 εγκύκλιο του Υπ. Εσωτερικών. 

3. Την αριθ. 12/87 απόφαση του Κοινοτικού Συμβουλίου Γεωργι- 

κού με την οποία ψηφίζεται ο Οργανισμός Εσωτερικής Υπηρεσίας της 
Κοινότητας. 

4. Τη σύμφωνη γνώμη του Υπηρεσιακού Συμβουλίου του άρθρου 5 
Ν. 1188/81 η οποία έχει διατυπωθεί στο αριθ. 1/18/8.10.87 πρα¬ 
κτικό, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Γεωργικού όπως έχει ψηφιστεί με την αριθ. 12/87 απόφαση του Κοινο¬ 
τικού Συμβουλίου και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Συγκρότηση Υπηρεσιών 

Άρθρο 1. 

Η Υπηρεσία της Κοινότητας συγκροτείται από την Διοικητική Υπη¬ 
ρεσία. 

Το οργανωτικό σχήμα της Κοινότητας ονομάζεται γραμματεία με 
προϊστάμενο τον Πρόεδρο της Κοινότητας. 

Διοικητικές Υπηρεσίες 

Άρθρο 2. 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως παρακάτω: 

Μόνιμο προσωπικό 

Κατηγορία ΔΕ. 

Κλάδος ΔΕ I Διοικητικού. 

Μία (1) θέση γραμματέα με βαθμούς Γ-Α. 


4. Τη σύμφωνη γνώμη του Υπηρεσιακού Συμβουλίου του άρθρου 5 
Ν. 1188/81 η οποία έχει διατυπωθεί στο αριθ. 1/18/8.10.87 πρα¬ 
κτικό, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Γραμματικού όπως έχει ψηφιστεί με την αριθ. 13/87 απόφαση του Κοι¬ 
νοτικού Συμβουλίου και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Συγκρότηση Υπηρεσιών 

Άρθρο 1. 

Η Υπηρεσία της Κοινότητας συγκροτείται από τη Διοικητική Υπηρε¬ 
σία. 

Το οργανωτικό σχήμα της Κοινότητας ονομάζεται γραμματεία με 
προϊστάμενο τον Πρόεδρο της Κοινότητας. 

Διοικητικές Υπηρεσίες 

Άρθρο 2. 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως παρακάτω: 

Μόνιμο προσωπικό 

Κατηγορία ΔΕ. 

Κλάδος ΔΕ 1 Διοικητικού. 

Μία (1) θέση γραμματέα με βαθμούς Γ-Α. 

Άρθρο 3. 


Άρθρο 3. 

Αρμοδιότητες και αντικείμενα της Διοικητικής Υπηρεσίας. 

Στην αρμοδιότητα της Διοικητικής Υπηρεσίας ανήκουν (ενδεικτική 
αρίθμηση). 

Γραμματέας Κοινότητας 

α. Η τήρηση του πρωτοκόλλου αλληλογραφίας εισερχομένων και 
εξερχομένων εγγράφων και η διεκπεραίωση αυτών. 

β. Η κανονική τήρηση του Μητρώου και Δημοτολογίου. 

γ. Η τήρηση των ληξιαρχικών βιβλίων και όλων των βιβλίων που 
προβλέπονται να τηρούνται στην Κοινότητα. 

δ. Η μέριμνα για την προσήκουσα δημοσίευση των κάθε φύσεως ανα¬ 
κοινώσεων και επιδόσεων αυτών. 

ε. Η τήρηση των πρακτικών συνεδριάσεων του Κοιν. Συμβου¬ 
λίου. 

στ. Η ταξινόμηση της αλληλογραφίας και η τήρηση αρχείου της Κοι¬ 
νότητας. 

ζ. Η δακτυλογράφηση και διεκπεραίωση των εγγράφων, αποφά¬ 
σεων, πιστοποιητικών. 


Άρθρο 4. 

Προϊστάμενος της κατά το άρθρο 1 υπηρεσίας είναι ο Πρόεδρος της 
Κοινότητας. 


Άρθρο 5. 

Τυπικά προσόντα διορισμού για την ανωτέρω κατηγορία είναι απο¬ 
λυτήριος τίτλος λυκείου ή εξαταξίου Γυμνασίου ή ισότιμου σχολείου. 
Η παρούσα να δημοσιευθεί στην Εφημερίδα της Κυβερνήσεως. 
Καρδίτσα, 19 Νοεμβρίου 1987 
Με εντολή Νομάρχη 
Ο Διευθυντής κ.α.α. 

ΑΠ. ΨΩΜΟΥΛΙΑΣ 

-♦- 

Αριθ. 20542 (Π) 

Προσαρμογή Ο.Ε.Υ. Κοινότητας Γραμματικού Ν. Καρδίτσας στις δια¬ 
τάξεις του Ν. 1586/86. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του άρθρου 12 παραγρ. 3 Ν. 1188/81 σε συνδυα¬ 
σμό με τις όμοιες του Ν. 1586/86. 

2. Την αριθ. 53560/59/6,8.86 εγκύκλιο του Υπ. Εσωτερικών. 

3. Την αριθ. 13/87 απόφαση του Κοινοτικού Συμβουλίου Γραμμα¬ 
τικού με την οποία ψηφίζεται ο Οργανισμός Εσωτερικής Υπηρεσίας της 
Κοινότητας. 


Αρμοδιότητες και αντικείμενα της Διοικητικής Υπηρεσίας. 

Στην αρμοδιότητα της Διοικητικής Υπηρεσίας ανήκουν (ενδεικτική 
αρίθμηση). 

Γραμματέας Κοινότητας 

α. Η τήρηση του πρωτοκόλλου αλληλογραφίας εισερχομένων και 
εξερχομένων εγγράφων και η διεκπεραίωση αυτών. 

β. Η κανονική τήρηση του Μητρώου και Δημοτολογίου, 
γ. Η τήρηση των ληξιαρχικών βιβλίων και όλων των βιβλίων που 
προβλέπονται να τηρούνται στην Κοινότητα. 

δ. Η μέριμνα για την προσήκουσα δημοσίευση των κάθε φύσεως ανα¬ 
κοινώσεων και επιδόσεων αυτών. 

ε. Η τήρηση των πρακτικών συνεδριάσεων του Κοιν. Συμβου¬ 
λίου. 

στ. Η ταξινόμηση της (αλληλογραφίας και η τήρηση αρχείου της Κοι¬ 
νότητας. 

ζ. Η δακτυλογράφηση και διεκπεραίωση των εγγράφων, αποφά¬ 
σεων, πιστοποιητικών. 


Άρθρο 4. 

Προϊστάμενος της κατά το άρθρο 1 υπηρεσίας είναι ο Πρόεδρος της 
Κοινότητας. 


Άρθρο 5. 

Τυπικά προσόντα διορισμού για την ανωτέρω κατηγορία είναι απο¬ 
λυτήριος τίτλος λυκείου ή εξαταξίου Γυμνασίου ή ισότιμου σχολείου. 
Η παρούσα να δημοσιευθεί στην Εφημερίδα της Κυβερνήσεως. 
Καρδίτσα, 19 Νοεμβρίου 1987 
Με εντολή Νομάρχη 
Ο Διευθυντής κ.α.α. 

ΑΠ. ΨΩΜΟΥΛΙΑΣ 


♦ 


Αριθ. ΥΓ/ΟΙΚ. 8941 (12) 

Καθορισμός τόπου αποχετεύσεως αποβλήτων ελαιοτριβείου του Αγρο¬ 
τικού Συν/σμού Νυμφών στο Χείμαρρο «ΜΠΟΡΟΥ». 


Ο ΝΟΜΑΡΧΗΣ ΚΕΡΚΥΡΑΣ 


Έχοντας υπόψη: 

1. Την Ε1β/221 /21.2.1965 Υγ/κή Δ/ξη όπως αυτή ετροποποιή- 
θηκε με τις Γ1/17831/71 (ΦΕΚ. 986/Τ.Β./71) και Γ4/1305/74 
(ΦΕΚ 801/Τ.Β./1974) ομοίας. 

2. Την από 6.10.87 γνωμοδότηση της Επιτροπής η οποία συστή- 
θηκε με την ΥΓ/6231/29.9.87 απόφαση του Νομάρχη Κερκύρας. 

3. Την από 27.7.87 αίτηση του Αγροτικού Συν/σμού Νυμφών, απο¬ 
φασίζουμε: 

1. Επιτρέπομε την αποχέτευση των αποβλήτων του ελαιουργείου του 



/6ν2 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αγροτικού Συν/σμού Νυμφών στο χείμαρρο υπό τον όρον ότι: 

α. Τα απόβλητα του ελαιουργείου να καθιζάνουν τουλάχιστον 24 
ώρες σε σηπτικό βόθρο. 

β. Ο χείμαρρος να συντηρείται με φροντίδα και δαπάνη του ιδιοκτήτη 
του ελαιοτριβείου ώστε να μη δημιουργείται ανθυγιεινή κατάσταση. 

γ. Τα απόβλητα να οδηγούνται με αγωγό από το βόθρο μέχρι το χεί¬ 
μαρρο και σε σημείο που να απέχει πλέον των 100 μ. από την τελευταία 
εν συνεχεία οικία του οικισμού. 

δ. Τα λύμματα του προσωπικού του ελαιοτριβείου να διατίθενται σε 
ξεχωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουσιοδοτούνται 
όπως προβούν στον καθορισμό της οριστικής θέσεως των αποχ/κών 
αγωγών. 

3. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κέρκυρα, 13 Νοεμβρίου 1987 
Ο Νομάρχης 
ΗΛΙΑΣ ΠΕΡΙΣΣΑΚΗΣ 

- + - 

Αριθ. 16928 (13) 

Διορισμός μελών Διοικητικών Δικαστηρίων Στρατιωτικών Επιτά¬ 
ξεων. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις: α) του Ν. 4442/1929 «περί Στρατιωτικών και 
Ναυτικών Εισφορών και Ναυλώσεων», β) του Π.Δ. 115/84. 

2. Την πάγια διαταγή αρ. 8-11/80 ΓΕΣ. 

3) Το Φ.851/21/73347/16.9.87 έγγραφο της ΣΔΛ/ΔΟΙ. 

4) Το 1043/30.10.87 έγγραφο του Πρωτοδικείου Σπάρτης, απο¬ 
φασίζουμε: 

Διορίζουμε τους κατωτέρω ως μέλη του Διοικητικού Δικαστηρίου 
Στρατιωτικών Επιτάξεων για το χρονικό διάστημα από 1.1.1988 μέ¬ 
χρι 31.12.1988. 

(1) ΤΑΚΤΙΚΑ ΜΕΛΗ 

α) Πρωτόδικη Σπάρτης, Μιχαήλ Ζυμή. 
β) Πρωτόδικη Σπάρτης, Τριαντόπουλο Αγγελή. 
γ) Αν/χη (ΕΜ) Σφίγκο Κων/νο του ΚΕΕΜ. 
δ) Λ/γό (ΕΜ) Κουράκο Δημοσθένη του ΚΕΕΜ. 
ε) Οικονομικό Έφορο Σπάρτης. 

(2) ΑΝΑΠΛΗΡΩΜΑΤΙΚΑ ΜΕΛΗ 

α) Πρωτόδικη Σπάρτης, Τράγκα Δημήτριο. 
β) Αν/χη (ΕΜ), Χατζηρόδου Δημήτριο του ΚΕΕΜ. 
γ) Τ/χη (ΕΜ), Τολίδη Εμμανουήλ του ΚΕΕΜ. 
δ) Νόμιμο αναπληρωτή οικονομικού Εφόρου Σπάρτης. 

Γραμματέα των ανωτέρω Δικαστηρίων τον Παν. Σωτηράκο υπάλ¬ 
ληλο ΔΙ.ΕΣ αναπληρούμενο από τη Χριστίνα Δριβάκου υπάλληλο της 
ίδιας Δ/νσης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σπάρτη, 13 Νοεμβρίου 1987 
Ο Νομάρχης 
Α. ΝΙΖΑΜΗΣ 

- ♦- 

Αριθ. 17159 (14) 

Σύσταση συνδέσμου αποκομιδής απορριμμάτων των κοινοτήτων Αγ. 
Γεωργίου Βοιών, Αγίων Αποστόλων, Κάμπου, Λαχίου και Νεάπο¬ 
λης Βοιών. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις δ/ξεις των άρθρων 177-181 του Π.Δ. 76/85 «Κωδικοποί¬ 
ηση σε ενιαίο κείμενο νόμου με τίτλο «Δημοτικός και Κοινοτικός Κώδι¬ 
κας», των ισχυουσών διατάξεων του δημοτικού και κοινοτικού κώδικα, 
όπως τροποποιήθηκαν και συμπληρώθηκαν». 

2. Τις αριθ. 42/87, 55/87, 58/82, 71/87 και 95/87 αποφάσεις 
των κοινοτικών συμβουλίων των κοινοτήτων Αγίου Γεωργίου Βοιών, 
Αγίων Αποστόλων, Κάμπου, Λαχίου και Νεάπολης Βοιών που λήφθη- 
καν νομότυπα, αποφασίζουμε: 

1. Συνιστούμε σύνδεσμο με την επωνυμία «Σύνδεσμος αποκομιδής 
απορριμμάτων κοινοτήτων Αγίου Γεωργίου Βοιών, Αγίων Αποστόλων, 
Κάμπου. Λαχίου, και Νεάπολης Βοιών». 

2. Σκοπός του συνδέσμου είναι η κατασκευή κατάλληλου σκουπιδό¬ 


τοπου, η αγορά απορριμματοφόρου αυτοκινήτου και η περισυλλογή και 
αποκομιδή των απορριμμάτων όλων των κοινοτήτων που αποτελούν το 
Σύνδεσμο. 

3. Κάθε κοινότητα του συνδέσμου θα καταβάλλει στο σύνδεσμο κάθε 
χρόνο εισφορά που υπολογίζεται σε ποσοστό 2% επί των τακτικών εσό¬ 
δων που πραγματοποίησε τον προηγούμενο χρόνο. 

4. Η χρονική διάρκεια του Συνδέσμου είναι αόριστη. 

5. Ορίζεται ως έδρα του Συνδέσμου η έδρα της κοινότητας Νεάπολης 
Βοιών. 

6. Ο Σύνδεσμος διοικείται σύμφωνα με τις διατάξεις του Δημοτικού 
και Κοινοτικού Κώδικα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σπάρτη, 12 Νοεμβρίου 1987 
Ο Νομάρχης 
Α. ΝΙΖΑΜΗΣ 

- 4 - 

Αριθ. 28343 . (15) 

Σύσταση ίδιου νομικού προσώπου με το όνομα «ΛΑΟΓΡΑΦΙΚΟ ΜΟΥ¬ 
ΣΕΙΟ ΚΥΠΑΡΙΣΣΙΑΣ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ/γμα 76/85). 

2. Την απόφαση του Δημοτικού Συμβουλίου Κυπαρισσίας 204/ 
1987, αποφασίζουμε: 

1. Συστήνουμε, στο Δήμο Κυπαρισσίας, ίδιο νομικό πρόσωπο με το 
όνομα «ΛΑΟΓΡΑΦΙΚΟ ΜΟΥΣΕΙΟ ΚΥΠΑΡΙΣΣΙΑΣ». 

2. Σκοπός του νομικού αυτού προσώπου είναι η διατήρηση, προβολή, 
καθώς και διαφύλαξη του κάθε είδους παραδοσιακού υλικού ή πνευματι¬ 
κού δημιουργήματος του λαού της πόλης Κυπαρισσίας και της ευρύτε¬ 
ρης περιοχής. 

3. Το νομικό πρόσωπο θα στεγάζεται στη δωρηθείσα διώροφη οικία 
του Παναγιώτη Αντωνόπουλου που βρίσκεται στην άνω πόλη της Κυ¬ 
παρισσίας και έναντι του φρουρίου αυτής. 

4. Πόροι αυτού είναι: 

α) Η ετήσια επιχορήγηση του Δήμου δρχ. 200.000. 
β) Επιχορήγηση ή κάθε άλλη παροχή της πολιτείας, 
γ) Δωρέες κληρονομιές κληροδοσίες κ.λπ. 
δ) Έσοδα από επισκέψεις-ξεναγήσεις και κάθε άλλο νόμιμο έσοδο. 

5. Όλα τα αναγκαία γραφεία, καθίσματα και ερμάρια για τη λει¬ 
τουργία του θα χορηγηθούν από το Δήμο. 

6. Το νομικό πρόσωπο διοικείται από πενταμελές διοικητικό συμβού¬ 
λιο που αποτελείται από τους: 

α) Τον εκάστοτε Δήμαρχο ως Πρόεδρο 
β) Δύο (2) δημοτικούς συμβούλους 
γ) Δύο (2) δημότες 

Τα μέλη με στοιχεία β και γ ορίζονται από το Δημοτικό Συμβούλιο. 

Η θητεία του Διοικητικού Συμβουλίου ακολουθεί τη θητεία, του Δη¬ 
μοτικού Συμβουλίου. 

7. Το νομικό πρόσωπο εκπροσωπείται στα δικαστήρια και σε κάθε 
άλλη αρχή από τον πρόεδρό του κι όταν αυτός απουσιάζει ή κωλύεται 
από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Καλαμάτα, 20 Νοεμβρίου 1987 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 

. - ♦ - 

Αριθ. 1500/87 (16) 

Έγκριση αντικατάστασης της παραγράφου 6 του άρθρου 78 του Κώ¬ 
δικα Τροφίμων. 

Συνεδρίαση 27.10.1987 

ΓΕΝΙΚΟ ΧΗΜΕΙΟ ΚΡΑΤΟΥΣ 
, ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Έχοντας υπόψη: 

1. Το έγγραφο του Γενικού Χημείου του Κράτους αρ. 6091/84/87. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γ ενικού Χημείου του Κράτους», όπως τροποποιή¬ 
θηκε και συμπληρώθηκε με τον ΑΝ 754/1937 (άρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 

Συμβουλίου» (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τιυων του 
Ν. 4328/1929» (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82. 

6. Την υπ’ αριθμ. Υ.1362/Α/5.10.87 απόφαση του Πρωθυπουρ¬ 
γού «Καθορισμός αρμοδιοτήτων στον Αναπληρωτή Υπουργό Οικονομι¬ 
κών» (ΦΕΚ 535/ΤΒ/5.10.87), αποφασίζουμε: 

Εγκρίνουμε την αντικατάσταση της παραγράφου 6 του άρθρου 78 
του Κώδικα Τροφίμων, ως εξής: 

6. Επιτρέπεται η χρησιμοποίηση ως γαλακτοματοποιητών, για την 
παρασκευή της μαργαρίνης: της λεκιθίνης Ε322, των μόνο και διγλυ- 
κεριδίων των λιπαρών οξέων Ε471, των εστέρων των μονο- και διγλυ- 
κεριδίων Ε472 Α, Β, 0, Ο, Ε, Ε, των πολυγλυκερικών εστέρων των λι¬ 
παρών οξέων Ε475, και των εστέρων της προπυλενογλυκόλης με λι¬ 
παρά οξέα Ε477 σε μέγιστο ποσοστό χρήσης το καθένα μόνο του ή σε 
μίγμα μεταξύ τους 1 % στο τελικό προϊόν. 


Ο Πρόεδρος 

ΣΤ. ΧΑΤΖΗΓΙΑΝΝΑΚΟΣ 


Ο Γραμματέας 
ΧΑΡ, ΧΑΜΑΛΙΔΗΣ 


Τα Μέλη 

ΕΥΑΓ. ΤΣΙΓΑΡΙΔΑΣ, ΑΝΤ. ΔΑΣΚΑΛΑΚΗΣ, Π. ΚΩΤΤΗΣ, 
ΕΥΑΓΓ. ΣΥΜΒΩΝΗΣ, ΔΙΟΝ. ΦΡΑΓΚΑΤΟΣ 


Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβέρνησης 
και ορίζουμε ότι θα αρχίσει η ισχύς της από την ημέρα που θα δημοσιευ- 
θεί. 


Αθήνα, 8 Δεκεμβρίου 1987 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΠΕΤΣΟΣ 


ΕΜΠΟΡΙΟΥ 

ΝΙΚ. ΑΚΡΙΤΙΔΗΣ 


Αριθ. 1797/87 (17) 

Συμπλήρωση του άρθρου 34 παρ. 4 και του άρθρου 104 παρ. 6 εδ. γ 
του Κώδικα Τροφίμων. 

Συνεδρίαση 6.10.1987 
ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 


Έχοντας υπόψη: 

1. Το έγγραφο του Γενικού Χημείου του Κράτους αρ. 24297/ 
3544/86δις. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γ ενικού Χημείου του Κράτους», όπως τροποποιή¬ 
θηκε και συμπληρώθηκε με τον ΑΝ 754/1937 (άρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929» (ΦΕΚ 172/ΤΑ/20.8.1975). 


5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82. 

6. Την υπ’ αριθμ. Υ.1362/Α/5.10.87 απόφαση του Πρωθυπουρ¬ 
γού «Καθορισμός αρμοδιοτήτων στον Αναπληρωτή Υπουργό Οικονομι¬ 
κών» (ΦΕΚ 535/ΤΒ/5.10.87), αποφασίζουμε: 

Εγκρίνουμε 1) Την προσθήκη εδαφίου (δ) στην παράγραφο 4 του άρ¬ 
θρου 34 του Κώδικα Τροφίμων όπως συμπληρώθηκε με την 679/86 
(ΦΕΚ 249/Β'/87) απόφαση του Α.Χ.Σ. ως εξής: 


δ) Άλευρο βρώσιμου λαθουριού (φάβας): Μέγιστο ποσοστό χρήσης 
2 % στο αλεύρι και 2) την προσθήκη στο άρθρο 104, παράγραφο 6, εδά¬ 
φιο (γ) τη φράση: Άλευρο βρώσιμου λαθουριού (φάβας). 

Ο Πρόεδρος 

ΣΤ. ΧΑΤΖΗΓΙΑΝΝΑΚΟΣ 
Ο Γραμματέας 
ΧΑΡ. ΧΑΜΑΛΙΔΗΣ 


Τα μέλη 

ΕΥΑΓΓ. ΤΣΙΓΑΡΙΔΑΣ, ΑΝΤ. ΔΑΣΚΑΛΑΚΗΣ, Π. ΚΩΤΤΗΣ, 
ΔΙΟΝ. ΦΡΑΓΚΑΤΟΣ, ΕΥΑΓΓ. ΣΥΜΒΩΝΗΣ 
Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβέρνησης 
και ορίζουμε ότι θα αρχίσει η ισχύς της από την ημέρα πού θα δημόσιε ·>»- 
θεί. 


Αθήνα, 8 Δεκεμβρίου 1987 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΠΕΤΣΟΣ 


ΕΜΠΟΡΙΟΥ 

ΝΙΚ. ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





